בשל תפוח
התאבו דעת בשל מה אהבתי?; אני אהבתי בשל תפוח,; כי אין יודע נתיב הרוח; זה כבר ידוע עתה באתי,; להביא ראיה מאהבתי; ואני - התדעו בשל מה אהבתי?; אני אהבתי בשל תפוח.; לדודי היה פרדס יפה,; ולדודי בת יפת עיניים,; ובתוך הפרדס בריכת מים,; מפכים חרש שוקטים, ברים; כמים גנובים, כיין סתרים.; לדודי היה פרדס יפה,; ולדודי בת יפת עיניים.; ויהי היום בעלות הקיץ,; כחום היום, היום הבהיר,; ואני עם פנינה שארתי; לשוח אל הגן יצאתי,; היא עלמה רכה, ואני איש צעיר,; ונצחק יחדיו לרוח קיץ,; כחום היום, היום הבהיר.; ונצחק יחדיו ונתעלס,; אני ופנינה שארתי,; פיזזנו שרנו ונהי כילדים,; וכמו התערבו בשמחתי,; גם בני השיר ופרי המגדים,; ונצחק יחדיו ונתעלס,; אני ופנינה שארתי.; ובקול ענות "פי פי ציף ציף",; מבין עפאים כנפי רננים,; בשפה בלולה ישוררו,; גם מעי המו זמיר עדנים,; ופזמון חדש יעוררו,; ובקול ענות: גם "פי" - גם "ציף"; תפצחנה סביב כנפי רננים.; וכרגע שבה ובימינה; תפוח גדול צח - ואדום,; ותטעם מינהו, ותברני; מידה מן החצי השני; אני פערתי פה ואדום; והיא עומדת ובימינה; פלח תפוח צח ואדום; ובמחשוף לבנת התפוח; הכירה שני עקבות שינה,; וירח אפי ריח פנינה; אך ריחה ריחה השכירני; וכיין מתוק עברני; לבבי פג לא קם בי רוח; מאז מאז לי היתה פנינה.; 